Brüsszeli robbantás: focista személyigazolványát használták a terroristák
Két szettben verték ellenfelüket az elődöntőben.
A La Gazzetta dello Sport szerdai beszámolója szerint Ibrahim Maaroufi marokkói labdarúgó személyigazolványával játszotta ki a hatóságokat Khalid el-Bakraoui, aki a múlt heti, brüsszeli terrortámadások során öngyilkos merényletet hajtott végre a város metrójában.

A 27 esztendős Maaroufi pályafutása során megfordult az Inter és a Twente csapatainál is. Jelenleg Brüsszelben él és az alacsonyabb osztályban szereplő FC Schaerbeek igazolt labdarúgója.

A lap úgy tudja, Maaroufi személyigazolványát ellopták a terroristák, ezzel bérelték apartmanjukat és jártak-keltek Európában.

Mivel a labdarúgó valószínűleg nem állt kapcsolatban az Iszlám Állammal, nem nyomoz ellene a rendőrség. Szombaton ugyanakkor egy algériai férfit azzal vádoltak meg, hogy hamis okmányokat gyártott a párizsi és brüsszeli merénylők számára.

.
sport